b'\n_START_ARTICLE_\nAngela Ocepek\n_START_SECTION_\n\xc5\xbdivljenje in delo\n_START_PARAGRAPH_\nS 13 leti je postala delavka v ljubljanski tovarni Saturnus. Kot \xc4\x8dlanica delavskih organizacij, rajonskega komiteja Ljubljana-Polje, ter okro\xc5\xbenega komiteja Komunisti\xc4\x8dne partije Slovenije-Ljubljana, od leta 1940 tudi centralnega komiteja Komunisti\xc4\x8dne partije Slovenije ter sekretarka komisije za delovanje med \xc5\xbeenskami se je zavzemala za enakopravnost \xc5\xbeensk; bila je ve\xc4\x8dkrat zaprta. Po okupaciji so jo italijanski fa\xc5\xa1isti leta 1941 dvakrat zaprli; po pobegu so jo v odsotnosti obsodili na 30 let je\xc4\x8de. Kot ilegalka je v Ljubljani organizirala demonstracije \xc5\xbeensk. V partizanih je bila predsednica glavnega odbora Slovenske protifa\xc5\xa1isti\xc4\x8dne \xc5\xbeenske zveze, \xc4\x8dlanica Slovenskega narodnoosvobodilnega sveta in izvr\xc5\xa1nega odbora Osvobodilne fronte, po osvoboditvi pa predsednica \xc5\xbeenskih dru\xc5\xa1tev in \xc4\x8dlanica vodstev drugih politi\xc4\x8dnih organizacij v Sloveniji. Angela Ocepek je nosilka partizanske spomenice 1941.'